### Beslutningstema

Klima-, Vækst og Udviklingsudvalget skal i denne sag godkende organisering samt tids- og handleplan til udarbejdelse af Tønder Kommunes DK2020 klimahandleplan. Først informeres der om baggrunden for DK2020 programmet. Dernæst femlægges forslag til DK2020 organisering og proces for Tønder kommune til godkendelse.

### Historik

I august 2021 indsendte Tønder Kommune ansøgning om deltagelse i DK2020 samt interessetilkendegivelse signeret af tidligere borgmester Ib Eriksen på vegne af hele kommunalbestyrelsen. Den 24. september 2021 blev Tønder kommune udvalgt til at deltage i DK2020 projektet.

### Sagsfremstilling

Gennem [adresse] deltagelse i DK2020 projektet har kommunen forpligtet sig til, at udvikle og understøtte politisk behandling af en ambitiøs klimahandlingsplan. Herunder til at tage de nødvendige skridt, for at blive en klimaneutral og modstandsdygtig kommune senest i 2050.

Udarbejdelsen af Tønder Kommunes DK2020 klimahandleplan relaterer sig til FN’s Verdensmål. Klimahandleplanen bygger direkte og indirekte videre på kommunens udvalgte verdensmål, som de er beskrevet i Visions- og Strategiplanen (2018-2022) samt Tønder Kommunes Grønne Regnskab (NIRAS, 2020).

Af bilag 1 fremgår det, hvordan [adresse] DK2020 klimahandleplan skal leve op til rammeværktøjet ’The Climate Action Planning Framework’ (CAPF). CAPF bygger på fire overordnede nøgleelementer inkl. 39 delementer. Overordnet set, skal Tønder kommune på en vidensbaseret, inkluderende og transparent måde imødekomme følgende:

1. Udvikle et handlingsforløb der viser vejen til en klimaneutral Tønder kommune før 2050, inkl. ambitiøse delmål.
2. Demonstrere hvordan Tønder kommune tilpasser sig over for nuværende og fremtidige klimaforandringer.
3. Engagere lokalsamfundet og identificere sociale, miljømæssige og økonomiske gevinster og merværdier som følge af implementering af klimahandleplanen. Hertil hvordan planen sikrer en rimelig og retfærdig fordeling af disse til indbyggere og lokalsamfund.
4. Beskrive kommunens beføjelser, samt hvilke samarbejdspartnere der skal inddrages, for at sikre indfrielsen af Tønder kommunes klimamålsætninger inden for både reduktion og tilpasning.

Bilag 2 uddyber og visualiserer forvaltningens forslag til organisering og styring af Tønder Kommunes DK2020 klimahandleplan. At finde kort- og langsigtede løsninger på klimaudfordringerne kræver samskabelse. Samskabelse bygger på princippet om, at vi kan skabe noget sammen som ingen af os alene, eller ved at fordele arbejdet, kunne have skabt. Med andre ord, skal der gennem hele processen fra A til Z udvikles en klimahandleplan med andre – og ikke for andre. Denne tilgang sikrer bredere forankring og øger innovationspotentialet i både udviklingen og implementeringen af klimahandleplanen frem mod en klimaneutral og klimatilpasset kommune i 2050 og videre.

Den overordnede organisering er central for at fastholde engagementet fra første skridt på vejen i vores fælles rejse frem mod en klimaneutral og klimatilpasset Tønder Kommune.

Af organiseringsdiagrammet (bilag 2) fremgår det, hvordan organiseringen bygger på en kommunal del med forskellige roller og ansvarsfordelinger. Den kommunale del inkluderer en politisk styregruppe (KVU), en administrativ styregruppe (direktionen), en følgegruppe (fagcheferne), og en administrativ projektgruppe (nøglemedarbejdere fra forvaltningen).

Organiseringen bygger ligeledes på en række ’klimafællesskaber’ med forskellige roller og ansvarsfordelinger. Klimafællesskaberne inkluderer en operationel projektgruppe (en repræsentation af nøglemedarbejdere fra Teknik og Miljø samt Landdistrikter og Erhverv) samt flere arbejdsgrupper der arbejder med hvert sit klimahandlespor. Arbejdsgrupperne består af ressourcepersoner fra civilsamfund, erhvervsliv og myndigheder. Senere, afholdes et åbent klimahandleplans-arrangement, hvor arbejdsgrupperne præsenterer deres anbefalinger til mål, implementering og opfølgning af klimahandleplanen.

Da udarbejdelsen af klimahandleplanen er politisk forankret primært ved KVU, vil den operationelle og administrative projektgruppe informere om arrangerementer, møder og interventioner således KVU har mulighed for at deltage og bidrage løbende gennem hele processen.

Bilag 3 viser tids- og handleplanen for DK2020 klimahandleplanen. Tids- og handleplanen indeholder tre faser: (1) opstart, (2) udfærdigelse via samskabelse og (3) realisering af potentialer og synergieffekter. Det tydeliggøres af bilag 3, at tidsplanen er følsom over for ændringer. For at komme sikkert i havn med klimahandleplanen, har forvaltningen identificeret en række centrale punkter, som kræver politisk behandling for at sikre fremdrift i fase 1:

* 16. marts: Godkendelse af tids- og handleplan inkl. høringsproces ved Klima-, Vækst og Udviklingsudvalget.
* 24-25 marts: Identificering af tematiske klimahandlespor baseret på Kommunalbestyrelsens Visions- og Sanne Gregersen.
* 6. april: Behandling af tematiske klimahandlespor og kommissorier for arbejdsgrupper ved KVU.
* 28. april: Vedtagelse af klimahandlespor og kommissorier i Kommunalbestyrelsen.

I første omgang skal der tages stilling til, hvorledes høringsprocessen for klimahandleplanen skal udfærdiges, således tids- og handleplanen kan justeres tilsvarende. Afhængigt af valg af høringsproces kan også centrale beslutningspunkter for henholdsvis fase to og tre identificeres, og efterfølgende foreligges KVU. De følgende tre scenarier for høringsproces foreslås:

1. Klimahandleplanen udfærdiges i sin helhed og sendes efterfølgende i offentlig høring i 8 uger, hvorefter planen revideres.
2. Den samarbejdsdrevne arbejdsform som driver udviklingen af klimahandleplanen, betragtes i sig selv som en løbende høringsproces.
3. Klimahandleplanen udfærdiges som i scenarie 2 og sendes afslutningsvis til høring i 8 uger.

Baseret på drøftelserne i bilag 3, anbefaler forvaltningen at scenarie 2 godkendes. Scenarie 2 giver mulighed for samskabelse gennem hele udviklingsprocessen hvormed klimahandleplanen løbende justeres med nye perspektiver og nye betragtninger kommer i spil.

### Direktionen indstiller,

at forslag til DK2020 organisering (bilag 2) for udarbejdelse af Tønder kommunes klimahandleplan godkendes,

at forslag til tids- og handleplanen (bilag 3) for udarbejdelse af Tønder kommunes klimahandleplan godkendes,

at scenarie 2 i bilag 3 godkendes som høringsproces for klimahandleplanen.

### Beslutning

Indstillingen godkendt.